fbc78b511c151fd5facdbfedfd43f88d
hvem skal varetage dine interesser, når du ikke selv kan.
forumadvokater.dk
2020.10
bestem selv, hvem der skal bistå dig, hvis du på grund af pludselig opstået sygdom eller midlertidig svækkelse ikke er i stand til det. 

det kan være en god idé at oprette en fuldmagt, der sigter på denne situation, således at en du har tillid til kan træffe uopsættelige beslutninger på dine vegne uden at det bliver nødvendigt at afvente en evt. midlertidig værgemålssag. 

hvert år rammes mange af ulykke, blodprop eller demens. dette kan ændre tilværelsen radikalt for den der rammes; men også for ægtefællen eller samleveren. 

bliver du så svækket, at du ikke længere selv kan hæve penge på din egen konto, hente en pakke på posthuset eller få lægelige oplysninger om din tilstand, vil din partner befinde sig i en fastlåst situation. her kan en fuldmagt oprettet i tide være løsningen. 


fuldmagt eller værgemål?

en fuldmagt er kun gyldig, hvis den er lavet på et tidspunkt, hvor den, der underskriver fuld-magten, både kan handle, tænke fornuftigt og forstå, hvad der skrives under på.

bliver du ude af stand til at handle på egne vegne og er der ikke oprettet en fuldmagt kan dine pårørende bede statsforvaltningen udpege en værge, hvis det bliver nødvendigt. 

værgen har til opgave at handle på dine vegne i de spørgsmål, der er omfattet af værgemålet.

det tager ofte nogen tid at få etableret et værgemål og i den tid kan der ikke foretages dispo-sitionen på dine vegne. 

et værgemål betyder at din formue skal administreres efter særlig regler om bevarelse af formuen. dine likvide midler og værdipapirer skal administreres via et særligt forvaltningsin-stitut og din værge skal have statsforvaltningens samtykke til en række dispositioner. 

hvad må en fuldmægtig?

den person, som du vælger at give fuldmagt til får visse pligtig og ansvar. 

personen skal handle i din interesse. men den pågældende har høj grad af frihed til at skønne, hvad der kan anses for bedst for dig. der er derfor vigtigt, at du vælger en person, som du har tillid til og som du kan stole på..

det kan nogen gange være en god idé at indsætte flere personer som fuldmægtige, således at de sammen og i fællesskab skal varetage dine interesser.

skal fuldmagten benyttes til tinglysning skal den angive at kunne anvendes som sådan og være forsynet med vitterlighedsvidne med angivelse af deres cpr nr. 

fuldmægtigen skal aflægge regnskab for sine aktiviteter for dig med mindre fuldmægtigen er din ægtefælle.

tilbagekaldelse:
en fuldmagt kan du tilbagekalde, så længe du er ved din fornufts fulde brug. 

ophør:
fuldmagten ophører ved død. den kan således ikke erstatte et testamente. 

kom ikke for sent! sørg for at få oprettet fuldmagt i tide og sørg for at den indeholder en dækkende fuldmagt der passer på din situation.
7a6233aeffe1c4bac4f3d7cd78207fca
hvordan deles pensionen ved skilsmisse?
forumadvokater.dk
2020.10
indtil 2007 indgik alle pensioner med tilbagekøbsværdien f.eks. kapital og ratepensioner i bodelingen ved separation og skilsmisse, hvorimod løbende livsbetingede pensionsydelser som f.eks. livrenter blev holdt uden for delingen.

1.januar 2007 trådte nye regler i kraft. herefter skulle alle rimelige pensionsordninger udtages af den pågældende ejerægtefælle og ikke indgå i bodelingen. 

en pensionsordning anses for rimelig når den er sædvanlig set i forhold til ægtefællens uddannelses- og arbejdsmæssig situation. 

sædvanlige indbetalinger på en arbejdsmarkeds pension, vil altid være rimelige. derimod vil ekstraordinære indbetalinger på en sådan ordning vil betragtes som en ekstrapension og skal således deles. 
 
privattegnede pensionsrettigheder er et supplement til pensionsopsparingen og er derfor en ikke rimelig pensionsrettighed, der skal inddrages i ligedelingen efter retsvirkningslovens § 16 b, stk. 3. kun hvis sådanne ordninger er oprettet at en selvstændig erhvervsdrivende eller en lønmodtager uden en arbejdsmarkedsoverenskomst, vil sådanne kunne være rimelige – hvis de er den eneste pensionsrettighed, vedkommende har og den i øvrigt må betragtes som sædvanlig for den pågældendes erhvervsgruppe. 

hvordan sikres en ligedeling af pensioner ved skilsmisse?
hvis ægtefæller mener, at deres pensioner under alle omstændigheder skal lige deles, kan de for så vidt angår værdien af deres kapital-, rate-, alders-, og ratepensioner skal deles lige ved separation eller skilsmisse kan de oprette en ægtepagt som således sikre den pensionsmæssige svagest stillede ægtefælle.

oprettes en sådan ægtepagt sikres det, at de pensionsrettigheder, der før 1.januar 2007 skulle deles, stadig kan aftales omfattet af en bodeling. 

det bemærkes at de rettigheder som ikke før 1. januar 2007 skulle deles, kan man stadig ikke aftale af værdien af løbende livsbetingede pensionsrettigheder , som f.eks. rentepension og livrenter/livslang pension, skal deles. (herunder således også en tjenestemandspension og andre lignende pensionsordninger, som der er rigtig mange af på arbejdsmarkedet).

indgår der sådanne ordninger mellem ægtefæller og ønsker de under alle omstændigheder at dele lige må de i stedet aftale en skævdeling af kapital- og ratepensioner for derigennem at foretage en opfyldning til den svagest stillede ægtefælle. 

rigtig mange er desværre i den situation at de ikke har overblik over de forskelle der er for de forskellige pensionsordninger og hvilke ordninger de har og mange tror at de har aftalt ligedeling ved en ægtepagt, men det har de bare ikke!

hvis du er lidt forvirret i forhold til jeres konkrete situation:
er du usikker på om i deler på den for jer rigtige måde – også selvom i har lavet en ægtepagt om deling af jeres pensioner, bør du få gennemgået jeres pensionsordninger og ægtepagten af en advokat.